റാങ്ക് തിളക്കത്തില് മിന്നി പരുമല പമ്ബാ കോളജ് മാന്നാര്: പരുമല പമ്ബാ കോളജിനു റാങ്കുകളുടെ സ്വര്ണത്തിളക്കം. മഹാമാരിയുടെ പ്രതിസന്ധികള്ക്കിടയിലും മഹാത്മാഗാന്ധി സര്വകലാശാലയുടെ ബിരുദ പരീക്ഷയില് റാങ്കുകളുടെ സുവര്ണ തിളക്കത്തില് ചരിത്രമായിരിക്കുകയാണ് പമ്ബാ കോളജ്. കോളജിന്റെ ചരിത്രത്തില് തന്നെ അഞ്ച് റാങ്കുകള് ഒരുമിച്ചു ലഭിക്കുന്നത് ആദ്യമായിട്ടാണ്. വിദ്യാര്ഥികളുടെ ചിട്ടയായ പഠനത്തോടൊപ്പം അധ്യാപക അനധ്യാപക ജീവനക്കാരുടെയും പിടിഎയുടെയും കൂട്ടായ പരിശ്രമമാണ് ഈ വിജയത്തിളക്കത്തിനു പിന്നില്. ഇംഗ്ലീഷ് വിഭാഗത്തില് ഒന്നാംറാങ്ക് അതുല്യ രാജേഷ്, ബോട്ടണി വിഭാഗത്തില് ഒന്നാംറാങ്ക് ബിന്സി വര്ഗീസ്, ബോട്ടണിയില് രണ്ടാംറാങ്ക് അജ്ഞന മുരളി, സുവോളജിയില് ഏഴാംറാങ്ക് അനാമിക ജി. രാജ്, കോമേഴ്സ് ഒമ്ബതാംറാങ്ക് അബിന വത്സ അലക്സ് എന്നിവരാണ് റാങ്കു പട്ടികയില് ഇടം നേടി നാടിന്റെ തന്നെ അഭിമാനമായത്. ഇംഗ്ലീഷ് സാഹിത്യത്തില് ഒന്നാംറാങ്ക് നേടിയ അതുല്യ രാജേഷ് യൂണിവേഴ്സിറ്റി കലോത്സവത്തിലും ദേശീയ സര്വകലാശാല പ്രസംഗ മത്സരത്തിലും ഉന്നത വിജയം നേടിയിട്ടുണ്ട്. കേന്ദ്ര സര്ക്കാരിന്റെ ഗ്രീന് കാമ്ബസ് പുരസ്കാരം ഏറ്റുവാങ്ങിയതിനു പിന്നാലെ ലഭിച്ച ഈ നേട്ടം കലാലയത്തിന് ഇരട്ടിമധുരമായി മാറി. കോളജിന്റെ ചരിത്രത്തില് ഈ തിളക്കം തങ്കലിപികളില് കൊത്തിവച്ച ഒന്നാണെന്ന് കോളജ് പ്രിന്സിപ്പല് ഡോ. ലക്ഷ്മി പരമേശ്വര് അഭിപ്രായപ്പെട്ടു. കോളജില്നടന്ന യോഗത്തില് ഡോ. ഷീജ, ഡോ. ശ്രീകല, അരുണ്, ഉണ്ണി, ഡോ. അഭിലാഷ്, ഡോ. രമ്യ, ജയന്, റ്റി. ശ്രീകുമാര്, രമേശന് നായര് എന്നിവര് വിദ്യാര്ഥികളെ അനുമോദിച്ചു.